Държавен вестник, бр. 31, 2003 г., стр. 11

Б Р О Й  31
Д Ъ Р Ж А В Е Н   В Е С Т Н И К
С Т Р .  11
2. кадастрален план, комасационен план,
частичен земеустройствен план или планове за
оземляване преди образуването на ТКЗС и ДЗС;
3. аерофотоснимки, дешифровъчни фотосхе-
ми или ортофотопланове преди образуването
на ТКЗС и ДЗС, както и анкети за създаване на
регистъра на бившите имоти.
(5) Плановете по ал. 1 и 2 се изработват от
лица, придобили правоспособност по реда на
Закона за кадастъра и имотния регистър
(ЗКИР), и се разглеждат и приемат от комисия,
назначена от кмета на общината, в състав: пред-
ставители на службата по кадастъра, на общин-
ската служба по земеделие и гори и на техни-
ческата служба на общината.
(6) Приетите по реда на ал. 5 планове се
съобщават от общинската администрация на
заинтересуваните лица:
1. с обявление, обнародвано в “Държавен
вестник”—когато обхватът на плановете е по-
голям от 50 имота, и разгласяване чрез средст-
вата за масово осведомяване и се излагат на
подходящи места с публичен достъп в сградите
на общината и кметството; обявлението се из-
праща за обнародване в “Държавен вестник” в
7-дневен срок от приемането на плановете;
2. по реда на ГПК—когато обхватът на пла-
новете е до 50 имота.
(7) В 30-дневен срок от съобщаването по ал. 6
заинтересуваните лица могат да направят пис-
мени искания и възражения по плановете и
придружаващата ги документация до кмета на
общината.
(8) В 30-дневен срок след изтичането на сро-
ка по ал. 7 комисията по ал. 5 разглежда постъ-
пилите писмени искания и възражения и взема
решение за изменение на плановете и докумен-
тацията към тях на базата на основателните
искания и възражения, както и поради несъот-
ветствия, непълноти или грешки, които е кон-
статирала. За решенията си комисията съставя
протокол.
(9) Приетите възражения по плановете и
документацията в съответствие с решенията на
комисията се нанасят от изпълнителя в срок,
определен от нея, но не по-дълъг от 30 дни.
(10) Техническите изисквания към плановете
по ал. 1 и 2 и условията за приемането и контрола
им се определят със заповедта по чл. 13, ал. 7.
(11) След влизането в сила на решението по
чл. 11, ал. 1 имотите се попълват в одобрения
кадастрален план или в одобрената кадастрал-
на карта.”
§ 9. В чл. 15, ал. 1, изречение второ думите
“или до кметство, към което няма изградена
поземлена комисия” се заличават.
§ 10. Член 16 се отменя.
§ 11. В чл. 18ж, ал. 1, изречение второ думи-
те “строителните граници на населените места,
определени със застроителен и регулационен
план или с околовръстен полигон” се заменят с
“границите на урбанизираните територии”.
§ 12. В чл. 18з, ал. 2 думите “строителните
граници на населеното място” се заменят с “гра-
ниците на урбанизираната територия”.
§ 13. Член 18и се отменя.
§ 14. В чл. 19 се правят следните изменения
и допълнения:
1. В ал. 8 изречение първо се изменя така:
“Общинската служба по земеделие и гори
постановява решение за определяне правото на
обезщетение на собствениците по реда на
чл. 10б, 10в и 35 ЗСПЗЗ, в което се посочва стой-
ността на обезщетението.”
2. Алинея 9 се отменя.
3. В ал. 11:
а) в изречение първо накрая се поставя запе-
тая и се добавя “но не по-малко от 50 на сто от
наличния общински поземлен фонд”;
б) изречение второ се заличава;
в) в изречение трето след думите “не се про-
изнесе в едномесечен срок” се добавя “или от-
каже искането за предоставяне до 50 на сто от
наличния общински поземлен фонд”.
4. В ал. 17:
а) думите “за обезщетяване” се заменят със
“за стойността на обезщетението”;
б) в т. 2 думите “само” и “изцяло” се залича-
ват и накрая се поставя запетая и се добавя “как-
то и в случаите по чл. 19а, ал. 9 ЗСПЗЗ”.
5. Алинея 18 се изменя така:
“(18) Въз основа на решенията на общинска-
та служба по земеделие и гори по чл. 17, т. 1 и
протоколното решение по ал. 16 министърът
на земеделието и горите възлага техническите
дейности по проектиране на границите на имо-
тите за обезщетяване. Планът за обезщетяване
се изработва за територията на общината върху
определените за обезщетяване имоти от общин-
ския и държавния поземлен фонд. Когато при
определянето на обезщетението със земя се об-
разуват имоти с размери, по-малки от опреде-
лените в чл. 10, ал. 1, обезщетяването се извър-
шва чрез предоставяне на имот в съсобственост,
като всеки съсобственик има идеална част, съ-
ответстваща на стойността на обезщетението.
Общинската служба по земеделие и гори обна-
родва в “Държавен вестник” съобщение за из-
готвяне на плана за обезщетяване, който не
подлежи на обжалване.”
6. Алинея 19 се отменя.
7. Създават се ал. 20 и 21:
“(20) Планът за обезщетяване отговаря на
следните изисквания:
1. собственикът да получи имот със стой-
ност, равна на стойността на дължимото обез-
щетение със земя, определена в решението по
ал. 17, т. 1;
2. имотите да са проектирани във форма,
удобна за обработка на земята с осигурен транс-
портен достъп; при невъзможност достъпът се
осъществява по реда на чл. 36 от Закона за опаз-
ване на селскостопанското имущество;
3. по възможност проектирането на имоти-
те да се извършва в землището, в което е приз-
нато право на обезщетение на собствениците,
или в съседни на него землища;